ร้านนี้เป็นร้านที่อยากมากินนานแล้ว หลังจากที่กินแต่ชาบูซ้ำ ๆ คือ momo ที่กินอยู่หลายปีดีดัก กับชาบูนางในที่เพิ่งจะมาฮิตกิน ด้วยว่าชาบูกินคนเดียวมันไม่อร่อยเหมือนกินหลายๆ คน จึงต้องโอ้โลมปฏิโลมหาคนมากินด้วย หมดน้ำลายไปหลายปี๊บ... ????
- ที่ตั้ง อยู่ในอาคาร SPC  ชั้น G ซอยทองหล่อ 20 เข้าซอยไปนิดเดียว ตึกอยู่ซ้ายมือ มีที่จอดรถ เราจอดด้านหน้าร้าน จอดฟรีค่ะ
-  บรรยากาศ ร้านใหญ่พอสมควร กว้างขวาง สะอาด นั่งสบาย
-  บริการ พนักงานดูแลดี รออาหารไม่นาน ซูชิได้เร็วนะคะ
-  อาหาร บุฟเฟต์ 690 net  กินได้ 2 ชม.โดยวันนี้เราได้กิน sushi set A กับโปรโมชั่น ซูชิหน้าหอยงวงช้าง และ เชดดาชีสหมู - เนื้อ ค่ะ

ว่ากันด้วยชาบูก่อน เราชอบความหลากหลายของเมนูค่ะ มีให้เลือกเยอะทั้งเนื้อ ผัก ลูกชิ้นต่างๆ ที่ชอบเป็นพิเศษคือ เนื้อ Rampu คือนุ่มมาก ละลาย อร่อย เนื้ออื่นๆ ก็คุณภาพดีงามเช่นกัน ส่วนเมนูโปร เชดดาชีสเนื้อนั้นเลี่ยนไปค่ะ กว่าเนื้อจะสุก ชีสก็ละลายกลายเป็นน้ำชาบูชีสไปทั้งหม้อเลย ????
น้ำซุป เราเลือก ชาบูกับสุกี้ คือน้ำสุกี้ (สีดำ) ซึ่งมันหวานและเค็มมากค่ะ เราไม่สามารถซดน้ำได้เลย ???? ปกติเราชอบซดน้ำมาก ไม่รู้โชคไม่ดีหรือเปล่า??
ภาพรวมชาบูให้ 4.5 ดาวค่ะ 

ซูชิ เราได้รับคำขู่จากเพื่อนที่แอบไปกินสาขาพระราม 9 มา(โดยไม่ชวน) ว่าซูชิห่วย ชาบูอร่อย เลยลองมากินสาขานี้ดู พบว่าซูชิอร่อยใช้ได้ค่ะ ที่ชอบมากๆ คือ Ikura  sushi วันนี้จัดไปได้ 5 คำ เพราะต้องลองหลายเมนูเดี๋ยวจุก และที่ชอบมากอีกเมนูคือ Tempura maki คือดีงาม กรอบมาก ซอสราดก็อร่อย จานนี้ให้ซื้อแยกก็ยอม ส่วนซูชิอื่นๆ คุณภาพดีปานกลางค่ะ
ภาพรวมซูชิ ใหั 4.5 ดาว (ในเกรดบุฟเฟต์ราคานี้)

อาหารทานเล่น สลัดต่างๆ ชอบ อร่อยดีค่ะ ,  Ebi Tempura กุ้งตัวใหญ่ 2 ตัว มากับฟักทอง 2 ชิ้น ทอดใหม่ๆ กรอบอร่อย แนะนำเช่นกัน ส่วนไก่คาราเกะ ครีมโคโรเกะปู รสชาติมาตรฐานค่ะ 
ภาพรวม อาหารทานเล่น 4 ดาว

ขนม เค๊กไม่อร่อยเลย ไอศกรีม พอกินได้
ภาพรวม 3 ดาว????????????

สรุปว่า อร่อยคุ้มค่าทั้งชาบูและซูชิ มาซ้ำแน่นอน ❤️❤️❤️